Държавен вестник, бр. 87, 2007 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  87
рактеризирането на подземните водни тела по
чл. 21 и 22 са били основание тялото да бъде
определено в риск да не постигне добро хи-
мично състояние.
Чл. 68. (1) Праговете на замърсяване се оп-
ределят така, че резултатите от мониторинга в
представителните мониторингови пунктове да
превишават концентрациите, определени като
праг, и да показват риска за неизпълнение на
всяко от условията за добро химично състояние
на подземното водно тяло по чл. 72, ал. 1.
(2) При определяне на праговете на замър-
сяване се вземат предвид:
1. степента на взаимодействие между под-
земните води, свързаните с тях водни екосисте-
ми и зависимите от тях сухоземни екосистеми;
2. засягането на разрешено или перспектив-
но водовземане от подземни води или функции
на подземните води;
3. изискванията на чл. 67;
4. хидрогеоложките характеристики на вод-
ното тяло, вкл. данните за фоновите нива и
водния баланс.
(3) При определяне на праговете на замър-
сяване се отчитат и:
1. източникът на замърсяващите вещества,
възможностите за тяхното естествено форми-
ране, тяхната токсичност и тенденция за раз-
сейване, тяхната устойчивост и биоакумулаци-
онния им потенциал;
2. фоновите нива на веществата, йоните и
показателите на замърсяване, когато повише-
ното им съдържание се дължи на естествени
хидрогеоложки причини.
(4) Праговете на замърсяване се определят
въз основа на наличните данни, тяхното качес-
тво, аналитичното им разглеждане и обобще-
нието им, фоновите нива на веществата от ес-
тествен произход и в резултат от човешката
дейност.
(5) Праговете на замърсяване се определят
по методика, одобрена от министъра на окол-
ната среда и водите.
Чл. 69. (1) Прагът на замърсяване може да
бъде определен:
1. на национално ниво;
2. за всеки район за управление на водите
или част от международен район за басейново
управление;
3. за подземно водно тяло или група тела.
(2) Прагът на замърсяване за трансгранич-
ни подземни водни тела се определя съгласува-
но със съответната съседна държава.
Чл. 70. (1) Списъците на определените пра-
гове на замърсяване на подземните води се
посочват в плановете за управление на речните
басейни.
(2) В плановете за управление на речните
басейни се посочва и начинът, по който са оп-
ределени праговете на замърсяване съгласно
изискванията на чл. 67—69, и се прилагат, къ-
дето е възможно:
1. информация за:
а) броя на подземните водни тела или групи
тела, за които съществува риск да не бъде пос-
тигнато добро химично състояние;
б) замърсителите или показателите на за-
мърсяване, въз основа на които е определен
рискът, и
в) установената концентрация на замърси-
телите или стойност на показателите на замър-
сяване;
2. информация за всяко тяло в риск, включи-
телно:
а) размера на тялото;
б) връзката между подземното водно тяло,
повърхностните води и пряко зависимите сухо-
земни екосистеми;
в) фоновото ниво в случаите на естествен
произход на веществата;
3. праговете на замърсяване, определени на
национално ниво, за района за управление на
водите или частта от международен район за
басейново управление или за отделно водно тяло
или група тела;
4. отношението между прага на замърсява-
не и:
а) установеното фоново ниво—при естест-
вен произход на веществата;
б) целите за качество на околната среда и
други стандарти за опазване на водите, устано-
вени на национално или международно ниво;
в) всяка важна информация за токсичност-
та, екотоксичността, устойчивостта, биоакуму-
лационния потенциал и тенденцията за разсей-
ване на замърсяващите вещества.
Чл. 71. (1) Актуализиране на списъка на ве-
ществата, за които се определя праг на замър-
сяване, се извършва във всички случаи, в които
информацията за замърсяващите вещества,
групи замърсяващи вещества или показатели
на замърсяване показва, че:
1. трябва да бъде определен праг на замърся-
ване за допълнителни вещества;
2. определената стойност на прага на замър-
сяване трябва да бъде коригирана или
3. вече изменена стойност на прага трябва да
бъде възстановена във връзка с опазване на
човешкото здраве и околната среда.
(2) Праговете на замърсяване могат да бъ-
дат изключени от списъците по чл. 70, ал. 1, ко-
гато за водното тяло вече не съществува риск за
постигане на добро химично състояние във връз-
ка със съответните замърсяващи вещества или
показатели на замърсяване.
(3) Измененията по ал. 1 и 2 се посочват при
периодичния преглед на плановете за управле-
ние на речните басейни.
Чл. 72. (1) Подземното водно тяло е в добро
химично състояние, ако са изпълнени следните
условия:
1. промените в електропроводимостта на
подземните води не показват привличане на
солени или замърсени води;